פרידל טלר-בלום

פרידל טלר-בלום (10 ביוני 1932 - 30 בינואר 2021) הייתה זמרת סופרן ואופרה ישראלית-אמריקאית, שפעלה בעיקר בשנות ה-60.

ביוגרפיה
פרידל טלר-בלום נולדה בווינה לאמן הקברט אוסקר טלר. לאחר האנשלוס ומאסרו הקצר של אביה, נמלטה המשפחה לארצות הברית. טלר למדה במכללת האנטר ובאוניברסיטת קולומביה.

בגיל 16 החלה בהופעותיה. בין השאר הופיעה בתפקיד ויולטה בלה טרוויאטה ובתפקיד הראשי במאדאם באטרפליי. בין השאר הייתה חברה בסטודיו אופרה של המטרופוליטן אופרה בניו יורק ובאנסמבל של הפולקסאופר של וינה.

בשנת 1961 עלתה לישראל. היא הופיעה פעמים רבות בבית האופרה הישראלית בתל אביב, בין השאר בתפקיד בת יפתח ובתפקיד מרגריט באופרה פאוסט. כמו כן שרה עם התזמורת הפילהרמונית הישראלית והתזמורת הקאמרית הישראלית, הופיעה בפסטיבל אבו גוש הראשון (1965), השתתפה בקונצרטים שהוקלטו ל"קול ישראל" ולתחנות רדיו נוספות. בשנת 1968 השתתפה בביצוע הבכורה ליצירתו של המלחין הישראלי יעקב גלבוע "שנים-עשר החלונות של שאגאל בירושלים".

מאז שנת 1976 ועד למותה לימדה טלר-בלום פיתוח קול וזמרה באקדמיה למוזיקה על שם רובין בתל אביב, ובשנים 1985–1991 עמדה בראש המגמה הווקאלית.

קישורים חיצוניים

 Friedl Teller-Blum (Soprano), באתר Bach Cantatas
 

זמרות השרות בעברית
זמרות ישראליות
זמרים ישראלים
סגל אוניברסיטת תל אביב: מוזיקה
זמרות ישראליות במוזיקה הקלאסית
זמרות אמריקאיות
זמרים אמריקאים
בוגרות מכללת האנטר
בוגרי מכללת האנטר
בוגרות אוניברסיטת קולומביה
בוגרי אוניברסיטת קולומביה
ישראליות ילידות אוסטריה
ישראלים ילידי אוסטריה
זמרים ישראלים במוזיקה הקלאסית
אמריקאים ישראלים
זמרות סופרן ישראליות
זמרות סופרן אמריקאיות
ישראליות שנולדו ב-1932
ישראלים שנולדו ב-1932
ישראליות שנפטרו ב-2021
ישראלים שנפטרו ב-2021